OpenLLM-France/wikimedia huggingface dataset:
# Banesto

Banesto banku espainiarra da. Gaur egun Banco Santander bankuaren eskumeneko enpresa da, izan ere banku horrek akzioen gehiengoa dauka.

## Historia

Banestok 1902an Madrilen eratutako Banco Español de Créditon du sorburua, eta azken honek, berriz, Crédito Mobiliario sozietatean. Hasieran banku txikia bazen ere urteetako zabalketa prozesuarekin asko hazi zen eta 1925. urtean Banestok 103 bulego zituen jada. 1950eko hamarkadatik aurrera bankuak azkartu egin zuen bere hazkundea eta Bandesco sortu zuen. 1980ko hamarkada bukaeran Mario Conde enpresaburua izendatu zuten Banestoko presidente. Hurrengo hamarkadaren hasieran, inoiz Espainian gertaturiko maula eta bidegabeko jabetze kasurik handiena azaleratu zen. Guztira 600.000 milioi pezeta inguru lapurtu zituela jakin zen.
Gauzak horrela, 1993ean Espainiako Banku Zentralak Banestoren kontuak eta Banesto bankua beraren gaineko kontrola hartu zuen. Urtebete beranduago Banco Santanderrek akzioen gehiengoa erosi zituen eta azkenik 1998an bankuaren akzioen %98a erosi zituen. 2004ean, eta Banestoren burtsa kotizazioa sustatu asmoz, akzioen ehuneko txiki bat saldu zuen. Gaur egun bankua Ibex 35 indizearen kide da.

## Banestoko presidenteak

* 1902 - 1906: Cayetano Sánchez Bustillo
* 1906 - 1913: Manuel González Longoria
* 1913 - 1927: Manuel García Prieto
* 1927 - 1933: José Gómez-Acebo
* 1933 - 1960: Pablo Garnica Echevarría
* 1960 - 1970: Jaime Gómez-Acebo
* 1970 - 1984: Jose María Aguirre Gonzalo
* 1984 - 1988: Pablo Garnica Mansi
* 1988 - 1993: Mario Conde Conde
* 1993 - 2002: Alfredo Sáenz Abad
* 2002 - Gaur arte: Ana Patricia Botín-Sanz de Sautola

## Ikus, gainera

* Espainiako burtsako baloreen zerrenda

## Kanpo estekak

* (Gaztelaniaz) Banestoren webgunea
* Datuak: Q806425
* Multimedia: Banesto / Q806425
# Banesto (txirrindularitza taldea)

Banesto 1989an Espainian sortutako txirrindularitza taldea zen - Reynolds taldearen lekukoa hartu zuen - eta 2004 arte iraun zuen Banestoren babeslearekin. José Miguel Echavarri eta Eusebio Untzue euskaldunak izan ziren taldearen zuzendariak.
2004an Illes Balears taldeak hartu zuen lekua. Lehen urtea (2004) Banesto-Illes Balears izenarekin eta hurrengo urtean Caisse d´Epargne-rekin.
Perico Delgado, Miguel Indurain, Frantziako Tourraren garaile - Indurainek bost alditan - Chaba Jiménez, Santi Blanco, Julian Gorospe, Jean-François Bernard, Armand de las Cuevas, Txente García Acosta, Jose Luis Arrieta, Abraham Olano, Alex Zülle, Manolo Beltrán, Francisco Mancebo, Juan Miguel Mercado edo Denis Menxov izan dira talde honetan partu hartu duten txirrindulariak.

## 1999an taldea osatzen zuten txirrindulariak

| Izena | Jaiotza | Herrialdea |
| José María Jiménez | 1971.02.06 | Espainia |
| José Luis Arrieta | 1971.06.15 | Euskal Herria |
| Cándido Barbosa | 1974.12.31 | Portugal |
| Manuel Beltrán | 1971.05.28 | Espainia |
| Aitor Garmendia | 1968.03.03 | Euskal Herria |
| Txente García Acosta | 1972.08.04 | Euskal Herria |
| Jeremy Hunt | 1974.03.12 | Erresuma Batua |
| Eladio Jiménez | 1976.03.10 | Espainia |
| Francisco Mancebo | 1976.03.09 | Espainia |
| Pablo Lastras | 1976.01.20 | Espainia |
| David Latasa | 1974.02.14 | Euskal Herria |
| Francisco Navas | 1974.06.10 | Espainia |
| Jon Odriozola | 1970.12.26 | Euskal Herria |
| Aitor Osa | 1973.09.09 | Euskal Herria |
| Unai Osa | 1975.06.12 | Euskal Herria |
| Miguel Angel Peña | 1970.07.08 | Espainia |
| Orlando Rodrigues | 1969.10.21 | Portugal |
| Cesar Solaun | 1970.12.23 | Euskal Herria |
| Dariusz Baranowski | 1972.06.22 | Polonia |
| Mario Bruseghin | 1974.06.15 | Italia |
| Leonardo Piepoli | 1971.09.29 | Italia |
| Alex Zulle | 1968.07.05 | Suitza |

## Kanpo estekak

* Datuak: Q2363387
* Multimedia: Banesto cycling team / Q2363387
# Bandylita

Bandylita borato motako minerala da.

## Ezaugarriak

Bandylita borato mineralaren formula kimikoa hau da: ${\ce {Cu[B(OH)4]Cl}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Bandylite: Mineral information, data and localities.» www.mindat.org (Noiz kontsultatua: 12-05-2019).
# Baneberry (Tennessee)

Baneberry Ameriketako Estatu Batuetako hiri bat da. Jefferson konderrian dago, Tennessee estatuan. 523 biztanle ditu, 4,711768 kilometro koadroko azaleran banatuta.

## Ikus, gainera

* Jefferson konderria

## Kanpo estekak

* Datuak: Q2674731
* Multimedia: Baneberry, Tennessee / Q2674731
# Baneteuanba

Baneteuanba pop rock taldea Ondarroan sortu zen, 1987. urte inguruan.

## Ibilbidea

Kideek ia hogei urtez mantendu zuten bizirik taldea, bere denbora librean entsaiatuz eta ia hilero kontzerturen bat eskeiniz. Guztira, lau maketa, hiru diskolan (bat, Hor Konpon taldearekin erdibana) eta bilduma bat ekoiztu zuten, "Zeure beixakin", "Goazen zerure", "Rubixi", "Pilo bat urte", "Zapaltzailik (nahaste guztik)", "Hil arte holaik bixitxi", "Izar fugas", "Zeuaz beti, "Izar ume" edo "Olato tartin" bezalako kantuekin. Hitzak Jon Todor "Jonto" Txakartegik idazten zituen, Ondarroako euskalkian.
Aldaketa batzuk jasan zituzten bere ibilbidean, kide batzuk joan eta beste berri batzuk bilduz. Adibidez, 1990eko hamarkadan, A Santo De Que taldeko Jesus Perez gitarrista batu zitzaien eta, 2000. urte inguruan, Jon Villacorta musikari gaztea. 2007ko azaroaren 4an, Baneteuanba taldekoek agur esan zuten kontzertu bat eskainiz beren herrian.

## Partaideak

* Jon Todor Txakartegi, gitarra, ahotsa
* Jabier Ituarte, gitarra
* Luis Garcia Lekue, baxua
* Ritxi, bateria
* Andima, saxofoia, koruak

## Diskografia

* Ondarrocktik (1992)
* Bateteuanba / Hor Konpon (1993, Elkar), bi talderen artekoa.
* Baneteuanba (2001, Gaztelupeko Hotsak)
* Tokixak eta lekuak (2006, autoedizioa)

## Erreferentziak

* 1 2 En Un Barco Chino. (2016-09-30). Ez esan ez juteko, Baneteuanba (Ondarrocktik, 1992). (Noiz kontsultatua: 2018-03-13).
* ↑ Hor Konpon / Baneteuanba. (Noiz kontsultatua: 2018-03-13).
* ↑ Baneteuanba. (Noiz kontsultatua: 2018-03-13).

## Kanpo estekak

* Argazki galeria, kontzertua Ondarroako gaztetxe zaharrean, 1992an.
* Datuak: Q61364376
# Baneswell

Baneswell, Galesko Newport hiriko barruti bat da.

## Kanpo estekak

* Datuak: Q4854847
# Atzekabe (musika taldea)

Atzekabe Gernikan (Bizkaia) sortutako pop-rock musika taldea da.

## Diskografia

* Amets baten istorioa (2015, Taupaka)
* Gure bidea (2017, Taupaka)

## Erreferentziak

* ↑ Taupaka. Atzekabe. (Noiz kontsultatua: 2017-05-19).
* ↑ Gure bidea. (Noiz kontsultatua: 2017-05-19).

## Kanpo estekak

* Datuak: Q31189125
# Atzeko bokal arteko ez biribildu

Atzeko bokal arteko ez biribildua ahozko hizkuntza batzuetan erabiltzen den bokal soinu mota da. Soinu hau irudikatzen duen Nazioarteko Alfabeto Fonetikoaren ikurra ⟨o⟩ da.
⟨Ʊ⟩ edo ⟨u⟩ sinboloarekin transkribatu ohi den atzealdeko bokal biribildu itxurako, ikus atzealdeko bokal biribildu hurbiletik hurbil. Ohiko ikurra ⟨o⟩ bada, bokala hemen agertzen da.

## Atzeko bokal arteko ez biribildua

Atzeko bokal arteko ez biribildua IPAn ⟨o⟩ gisa transkribatzen da normalean, eta hori da artikulu honetan erabilitako konbentzioa. IPAan irtengunerako diakritiko dedikaturik ez dagoenez, labealizaziorako diakritiko zaharreko bokal biribildu itxi-ertzaren ikurra ⟨̫⟩, backo̫⟩ ad hoc sinbolo gisa erabil daiteke atzeko erdialdeko itxi baterako irtendako bokala. Beste transkripzio posible bat ⟨oʷ⟩ edo ⟨ɤʷ⟩ da (endolabializazioaren bidez aldatutako atzeko bokal itxi bat), baina diptongo gisa gaizki irakur daiteke.
⟨Ʊ⟩ sinboloarekin transkribatu ohi den atzealde hurbileko erdi-hurbileko bokalerako, ikus atzealdeko hurbileko bokal iraunkorra. Ohiko ikurra ⟨o⟩ bada, bokala hemen agertzen da.

## Ezaugarriak

Bokalen altuera hurbil-erdikoa da, goi-erdikoa ere deitua, hau da, mihia bokal hurbilaren (bokal altua) eta bokal ertainaren artean erdibidean kokatzen da.
Bokalen bizkarra atzera da, hau da, mihia ahoan kokatzen da kontsonantetzat sailkatuko litzatekeen estuturik sortu gabe. Bere biribiltasuna irtena da, hau da, ezpainen izkinak elkarrekin marrazten dira eta barruko azalerak agerian geratzen dira.

## Kanpo estekak

* Datuak: Q3399386
# Atzelari (futbola)

Atzelaria, futbolean, atea eta zelai-erdiaren artean kokatzen den futbolaria da. Bizkarrean daraman zenbakia 2 eta 6aren artekoa izan ohi da.

## Munduko atzelari onenak

FIFA 2004ean egin zuen ranking arabera hauek dira: Zenbagarrena, Estatua, Jokalaria, (posizio zenbakia).
* Franz Beckenbauer - (3)
* Bobby Moore - (2)
* Franco Baresi - (3)
* Elías Figueroa - (2)
* Giacinto Facchetti - (3)

## Erreferentziak

* ↑ https://es.wikipedia.org/wiki/Anexo:Mejor_jugador_del_siglo_XX_según_la_IFFHS

## Ikus, gainera

* Erdilari

## Kanpo estekak

* Datuak: Q336286
* Multimedia: Association football defenders / Q336286
# Atzara

Atzara Nuoroko (Sardinia, Italia) udalerria da. Azken erroldaren arabera 1.310 biztanle ditu eta itsasoaren mailatik 540 metrora dago.

## Ikus, gainera

* Sardinia

## Kanpo estekak

* (Italieraz) Udalerriaren webgune ofiziala.
* Datuak: Q294687
* Multimedia: Atzara / Q294687
# Atzean zuloa

Atzean zuloa 2017tik 2023ra sortutako euskarazko umorezko esketx-sorta da. Hiru damatxok sortu eta Bagerak babestutako ekimena izan zen. Gaztelaniazko Pantomima Full saioan oinarritu ziren formatua sortzeko. Bi aktore nagusi izan zituen sortak: Nerea Aranburu eta Ivan Aizpurua.

## Gaiak

Hauek izan ziren satirarako gaiak:
* Nazioartekoa
* Munduko hiritarra
* Praktikoa
* Abertzalea
* Femilistoa
* Ekintzailea
* Sagardo aditua
* Iheslaria
* Gazte zaharrunoa
* Kosmopaletoa
* Euskararen talibana
* Garbi janzalea
* Begirale eternoa
* Nostalgikoa
* Bertsofilikoa
* Kokologista
* Gidabaimenik gabea
* Egunean Behin frikia
* Lo txarrekoa
* Azal lodikoa
* Bozgorailu ibiltaria
* Furgoneteroa
* Artisau garagardozalea
* Guraso berria
* Bakarra munduan
* Auzoko zezena
* Metalezko sagua
* Mastertxof
* E-resistentea
* Aitzaking
* Eperrak baditüzü
* Homo
* Kriptoanaia
* Konkistatzailea
* Landarezalea
* Etxejabea
* Mailot horia
* Azkena
* Bazkalondoko izarra
* Jakakoa
* Txiolaria

## Amaiera

Bost denboraldi eta 42 bideoren ostean, Azken zuloa dokumental satirikoarekin eman zioten amaiera proiektuari 2023ko ekainaren 8an.

## Erreferentziak

* ↑ «Atzean Zuloa -» bagera.eus (Noiz kontsultatua: 2023-06-08).
* ↑ «Atzean zuloa» Hiru Damatxo (Noiz kontsultatua: 2023-06-08).
* ↑ Irutxuloko, Hitza(e)ko. (2023-06-08). «Agur esan du Atzean Zuloak» Irutxuloko Hitza (Noiz kontsultatua: 2023-06-08).

## Kanpo estekak

* Youtubeko kanala
* Datuak: Q119217877
# Atzegi

Atzegi Gipuzkoako adimen urriko pertsonentzako elkartea da. 1960 urtean sortu zuen adimen urrikoen senide talde batek eta geroztik adimen urrikoen bizi kalitatea hobetu, bizitza garatzen lagundu eta gizartean beraiei sentsibilizazioa zabaltzen izan dira bere helburuak.

## Kanpo estekak

* Datuak: Q12254464
# Atzeko ate

Atzeko atea (ingelesez: backdoor) programa edo sistema baten edozein ahulgune da, zeinaren bidez baimenik gabeko pertsona batek haren segurtasun-murrizketak eta -neurriak saihestu ditzakeen eta hara sartzeko aukera izan dezakeen. Aplikazio baten hasierako diseinuan aurreikusitako mekanismo bat izan daiteke, haren mantentze-lanak egiteko pentsatua dagoena, edo aplikazioaren diseinatzaileek aurreikusi gabeko ahultasun ezezagun bat izan daiteke. Kasu batean zein bestean, hirugarren pertsonek aurkitutakoan legez kontrako helburuetarako erabil daitezke.

## Atzeko ate ezagunak

Atzeko aterik ezagunenak Back Orifice eta NetBus dira, atzeko lehen ateetako bi, gaur egun ere indarrean daudenak, baina kopuru txikiagoan, antibirus gehienek detektatzen baitituzte. Oso ezaguna den beste bat SubSeven da, munduan milioika ordenagailutan ere sartu zena.
Netcat hackingerako eta sareak administratzeko tresnetako bat da, atzeko ateak irekitzeko eta horietatik babesteko erabil daitekeena. Hasiera batean Unix sistemetarako garatu bazen ere, gaur egun Microsoft Windowserako ere eskuragarri dago.

## Erreferentziak

* ↑ Euskalterm: [SPRI. Industria Berriaren Hiztegia] [2020]
* ↑ (Ingelesez) Richtel, Matt. (1998-8-4). «Hacker Group Says Program Can Exploit Microsoft Security Hole» The New York Times.
* ↑ (Suedieraz) «Offer för porrkupp» Expressen 2004-11-28.
* ↑ (Ingelesez) Vacca, John R.. (2006). Guide to Wireless Network Security. Springer Publishing, 266 or. ISBN 978-0387954257..
* ↑ GNU Netcat (Ingelesez)

## Ikus, gainera

* Botnet
* Malware
* Troiatar

## Kanpo estekak

* Datuak: Q254569
* Multimedia: Backdoors in IT / Q254569
# Atzeko trakzio

Atzeko trakzioa (ingelesezko laburdura "RWD", Rear-Wheel Drive), ibilgailuetan motorraren indar-parearen mugimendua atzeko gurpilen ardatzera transmititzen den sistema da.
Usadioz, bi gurpil baina gehiagoko lehenbiziko ibilgailu autopropultsatuek erabilitako sistema izan zen, bere sinpletasunaz gain, bereziki aurreko gurpilak ibilgailuaren norantza kontrolatzeko erabiltzen direlako. Hamarkada luzez auto eta kamioietan oso erabilia izan zen, gaur egun luxuzko eta potentzia handiko zenbait auto modeloek eta 1 Formulako autoek erabiltzen dute.
Gaur egungo aurreko trakziodun ibilgailuek zeharkako motorra daukate, aldiz, atzeko edo lau gurpiletako trakziodun ibilgailuek luzetarako motorra.

## Kanpo estekak

* Datuak: Q1070558
# Atzelari (errugbia)

Atzelari edo gibeleko (ingelesez: fullback; frantsesez: arrière) jokalaririk atzeratuena da, aurkariek zangoz jotako ostikoak berreskuratzeaz arduratzen dena; sarritan, bere taldearen erasoko jokaldietan ere tartekatzen da, kopuru-nagusitasuna lortzeko. Atzelariak 15 zenbakia darama.

## Atzelari ospetsuak

* Serge Blanco
* Don Clarke
* Christian Cullen
* Gavin Hastings
* Andy Irvine
* Tom Kiernan
* Bill Maclagan
* George Nepia
* Pierre Villepreux
* JPR Williams

## Erreferentziak

* ↑ Euskalterm: [Errugbia Hiztegia] [2015]

## Kanpo estekak

* Datuak: Q2717266
* Multimedia: Rugby union fullbacks / Q2717266
# Ballymoney

Ballymoney (irlanderaz Baile Monaidh eta Ulsterko eskozieraz Bellymoney) Ipar Irlandako Antrim konderrian dagoen udalerri bat da, Ulster probintzian. 2001ean 9.021 biztanle zituen.

## Iruditegia

* Erlojuaren dorrea eta Masoien Aretoa.
* Gure Andrea eta San Patrizioren eliza katolikoa.
* Trinitatearen presbiteriar eliza.
* Kalea.

## Kanpo estekak

* Udal webgunea (Ingelesez)
* Merkataritza Ganberaren webgunea (Ingelesez)
* Datuak: Q805450
* Multimedia: Ballymoney / Q805450
# Ballymore (Cork konderria)

Ballymore (irlanderaz Béal Átha Leice) Irlandako hego-mendebaldeko Cork konderriaren hegoaldean dagoen udalerri txiki bat da. Cork badiako Great Island uhartean dago, Cobh udalerritik 4 kilometrora eta Cork hiritik 23 kilometrora.

## Kanpo estekak

* Datuak: Q4076765
* Multimedia: Ballymore, County Cork / Q4076765
# Ballymun

Ballymun (irlanderaz: Baile Munna) Irlandako Errepublikako Dublin hiriburuko auzune bat da, Fingal konderrian. Dublingo aireportutik hurbil dago.
2001eko erroldaren arabera 22.109 biztanle zituen.

## Kanpo estekak

* Datuak: Q2563240
* Multimedia: Ballymun / Q2563240
# Ballymurphy (Carlow konderria)

Ballymurphy (irlanderaz: Baile Uí Mhurchú) Irlandako udalerri bat da, Carlow konderrian dagoena. 2006ko erroldaren arabera 244 biztanle zituen.

## Kanpo estekak

* Datuak: Q2085765
* Multimedia: Ballymurphy, County Carlow / Q2085765
# Ballymote

Ballymote (irlanderaz Baile an Mhóta) Irlandako udalerri bat da, Sligo konderrian dagoena. 2011ko erroldaren arabera 1.539 biztanle zituen.

## Kanpo estekak

* Datuak: Q1899651
* Multimedia: Ballymote / Q1899651
# Ballymount

Ballymount, irlanderaz: Baile an Mhóta, Irlandako Errepublikako Dublin hiriburuan dagoen auzune bat da.

## Kanpo estekak

* Datuak: Q3776783
* Multimedia: Ballymount / Q3776783
# Ballymore (Westmeath konderria)

Ballymore (irlanderaz: An Baile Mór) Irlandako udalerri bat da, Westmeath konderrian dagoena. 2006ko erroldaren arabera 485 biztanle zituen.

## Kanpo estekak

* Datuak: Q4076766
* Multimedia: Ballymore, County Westmeath / Q4076766
# Ballymore Eustace

Ballymore Eustace (irlanderaz: An Baile Mór) Irlandako udalerri bat da, Kildare konderrian dagoena. 2011ko erroldaren arabera 872 biztanle zituen.

## Kanpo estekak

* Datuak: Q2030126
* Multimedia: Ballymore Eustace / Q2030126
# Ballymully Glebe

Ballymully Glebe (irlanderaz: Baile Mullaigh) Ipar Irlandako eremu bat da, Tyrone konderrian dagoena.

## Kanpo estekak

* Datuak: Q4852236
# Tramm (Schleswig-Holstein)

    Artikulu hau Schleswig-Holsteingo udalerriari buruzkoa da; beste esanahietarako, ikus «Tramm».
Tramm Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 355 biztanle zituen 6,75 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q555744
* Multimedia: Tramm (Lauenburg) / Q555744
# Tramont-Saint-André

Tramont-Saint-André Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 53 biztanle zituen.

## Demografia
### Biztanleria

2007an Tramont-Saint-André udalerrian erroldatutako biztanleak 53 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 30 etxebizitza zeuden, 23 familiaren etxebizitza nagusia ziren, 4 bigarren erresidentzia ziren eta 3 hutsik zeuden. 29 etxeak ziren eta 1apartamentu bat zen. 23 etxebizitza nagusietatik 19 bere jabearen bizilekua ziren, 2 alokairuan okupaturik zeuden eta 2 doan lagata zeuden; 4 etxek hitu gela zituzten, 9 etxek lau zituzten eta 9 etxek bost zituzten. 13 etxek euren parking plaza propioa zuten azpian. 9 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Tramont-Saint-André udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 8 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 33 ziren, horien artean 21 aktiboak ziren eta 12 inaktiboak ziren. 21 pertsona aktiboak lanean(14 gizon eta 7 emakume) zeuden.. 12 pertsona inaktiboetatik 4 erretiraturik zeuden, 1 ikasten zegoen eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 bestelako produktu industrialen fabrikazioko enpresa zen eta 1 eraikuntza enpresa zen.
2000. urtean Tramont-Saint-André udalerrian 3 nekazaritza-ustiategi zeuden, 177 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1159860
* Multimedia: Tramont-Saint-André / Q1159860
# Tramm (Mecklenburg-Aurrepomerania)

    Artikulu hau Mecklenburg-Aurrepomeraniako udalerriari buruzkoa da; beste esanahietarako, ikus «Tramm».
Tramm Alemaniako udalerria da. Mecklenburg-Aurrepomerania estatuan kokatuta dago, Ludwigslust-Parchim barrutian. 2014an 937 biztanle zituen 41,92 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
# Tramm

Tramm toponimo hau izan daiteke:
* Tramm (Mecklenburg-Aurrepomerania), Parchim barrutiko udalerria
* Tramm (Schleswig-Holstein), Lauenburg barrutiko udalerria
# Tramoia

Antzerkian, tramoia eszenatokiaren dekorazio aldaketak eta efektu bereziak egiten dituzten gailuen multzoa da. Eszenatokiko aldaketak soka eta txirrika sistema batez egiten dira maiz.

## Kanpo estekak

* Datuak: Q228266
* Multimedia: Fly systems / Q228266
# Barkalun

Barkalun edo balustra zur edo harrian moldeatutako forma bat da, eta, batzuetan, metalean, balkoi edo terrazen karelaren amaiera edo eskaileren barandak eusten dituena. Balustra multzoari, balustrada deritzo.
Adibiderik antzinakoenak, asiriar jauregietako behe-erliebeetan agertzen dira, non leihoen balustrada gisa erabiltzen ziren, eta, beraz, itxura batean, joniar ordenako kapitelak dirudite. Ez dirudi Antzinako Grezian eta Antzinako Erroman erabili zirenik.
XV. mende amaierako adibideak, Venezia eta Veronako palazzoetako balkoietan dago. Quattrocentoko balustrada hauek, ez dute identifikaturiko aurrekaririk arkitektura gotikoan eta kolomadiak eratzen dituzte, miniaturazko arkuen alternatiba gisa. Rudolf Wittkowerren arabera, XX. mende hasierako historialaria, ezin zaio inori eman barkalunaren asmakizuna, baina Giuliano da Sangalloren aurrekaria nabarmentzen du, nork barra-barra erabili zuen Villa Mediciko terrazetan, Poggio a Caianon, 1480 inguruan, antzinako eraikinen berreraikuntzan erabili zituen, eta, motibo hau, Bramante eta Michelangelori utzi zien. Azken honekin, barkalunek ospea hartu zuten, jada XVI. mendean.
Wittkowerrek, bi mota ezberdintzen ditu: bata profil simetrikokoa, forma konkortu bat alderantzikatutako beste baten gainean duena, bi zatiak eraztun baten bidez bananduak, eta, beste bat, ontzi formakoa, lehen aldiz, Wittkowerren arabera, Michelangelok erabili zituenak.

## Datazio historikoa

Barkaluna, sarri, antzinako haltzari edo elementu arkitektonikoak datatzeko erabiltzen den tresna da. Adibidez, Karlos II.a Espainiakoaren garaiko altzarien barkalunen diseinu torneatua, XVII. mendeko bereizgarriak dira.

## Kanpo estekak

* Datuak: Q658386
* Multimedia: Balusters / Q658386
* ↑ Balustra Zehazki hiztegian agertzen da, Balaustre Euskaltermen
# Bark Ranch (Colorado)

Bark Ranch Ameriketako Estatu Batuetako erroldak esleitutako leku bat da. Boulder konderrian dago, Colorado estatuan. 202 biztanle ditu, 2,257089 kilometro koadroko azaleran banatuta.

## Ikus, gainera

* Boulder konderria

## Kanpo estekak

* Datuak: Q4860870
# Barkainea pilotalekua

Barkainea pilotalekua Burgiko pilotalekua da. 2002ko maiatzean inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12254783